
ДОГОВОР № 326
ЗА ВЪЗЛАГАНЕ НА ОБЩЕСТВЕНА ПОРЪЧКА, с предмет:
“Техническо обслужване, основен и текущ ремонт, профилактика, доставка на резервни части, консумативи и принадлежности за МПС, стопанисвани от ТП „ДГС  Звездец”.

Днес, 20.09.2018 г. в с.Звездец, между:

1. Териториално поделение “Държавно горско стопанство Звездец” към “Югоизточно Държавно Предприятие” ДП – гр. Сливен, с адрес: с. Звездец, ул. “Петрова нива” № 7, общ. Малко Търново, обл. Бургас, представлявано от инж. Атанас Спасов, в качеството му на Директор, с ЕИК: 2016176540115 -наричано за краткост ВЪЗЛОЖИТЕЛ, 

и
2. „АУТОКОМ 2” ЕООД , вписано в Търговския регистър към Агенция по вписванията с ЕИК: 102920475, със седалище и адрес на управление: гр.Бургас, ул.” Иван Богоров” № 66, ет.1, представлявано от Стоян Дончев Начев в качеството му на Управител, наричано за краткост по – долу ИЗПЪЛНИТЕЛ,
на основание чл. 112 от Закона за обществените поръчки и въз основа на Решение № РД-10-254/04.09.2018 г. на Директора на ТП „ДГС Звездец” за класиране на участниците и определяне на изпълнител, след проведена открита процедура за възлагане на обществена поръчка, открита с Решение № РД-10-113/16.07.2018 г., се сключи настоящия договор за следното:

I. ПРЕДМЕТ НА ДОГОВОРА
Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва техническо обслужване,основен и текущ  ремонт,профилактика, доставка и монтаж на резервни части, консумативи  и принадлежности за МПС, стопанисвани от ТП „ДГС Звездец”, срещу заплащане, съгласно Техническото предложение и Ценовото предложение на ИЗПЪЛНИТЕЛЯ и Техническата спецификация на ВЪЗЛОЖИТЕЛЯ за изпълнение на поръчката, съгласно документацията за участие, неразделна част от настоящия договор .




 (2) В предмета на договора  се съдържат планови технически обслужвания и аварийни ремонти (при необходимост) на МПС, собственост на ВЪЗЛОЖИТЕЛЯ, които най – общо включват:

- Доставка и монтаж на резервни части и консумативи;
- Профилактика, диагностика, ремонт, сервизно обслужване в пълен обем и периодичност, съгласно предписанията на производителя на съответната марка МПС и аварийни ремонти (при необходимост); 

-  Тенекеджийско - бояджийски дейности (при необходимост);

(3) ИЗПЪЛНИТЕЛЯТ се задължава да извършва услугите по ал. 2 при предоставянето на МПС в сервизната база на Изпълнителя.

(4) В случай, че по време на действието на сключения договор ТП „ДГС Звездец” придобие други МПС, Изпълнителят се задължава да поеме следгаранционното сервизно и техническо обслужване, включително профилактика, диагностика, ремонт и тенекеджийско-бояджийски дейности, както и доставка и монтаж на резервни части и консумативи и за тях, при условията и цените на настоящия договор.

(5) В случай, че някои от изброените в техническата спецификация моторни превозни средства вече не е собственост на ТП „ДГС Звездец”, същото отпада от списъка с МПС, подлежащи на следгаранционното сервизно и техническо обслужване, включително доставка и монтаж на резервни части и консумативи, профилактика, диагностика, ремонт и тенекеджийско-бояджийски дейности, без да се дължат неустойки и обезщетения от страна на Възложителя.
(6) Най-често използваните резервни части и консумативи и индивидуализиращи данни на моторните превозни средства, собственост на ВЪЗЛОЖИТЕЛЯ са описани в Техническата спецификация, представляващо неразделна част от настоящия договор. 
(7) ИЗПЪЛНИТЕЛЯТ се задължава да извършва услугите по ал. 1 от договора в сервизна база на адрес : гр.Малко Търново, база БКС, като при евентуална възникнала нужда от репатриране на аварирало МПС на Възложителя от мястото на аварията до сервизната база на Изпълнителя – репатрацията се извършва изцяло за сметка на Изпълнителя, за което Възложителя не дължи заплащане на каквото и да било възнаграждение или извършени разходи от страна на Изпълнителя по настоящия договор.
(8) ВЪЗЛОЖИТЕЛЯТ няма задължение за цялостно усвояване на посочените видове и количества доставки и услуги, като може да заявява и други сходни видове и количества доставки и услуги, в рамките на общата стойност по сключения договор, като се запазват условията на офертата и ценообразуването на извършваните дейности.

ІІ. СРОК НА ДОГОВОРА И НАЧИН НА ИЗПЪЛНЕНИЕ

Чл. 2. Срокът на договора е 12 (дванадесет) месеца, считано от датата на сключването му или  до изчерпване на достигнатата сума от 26 000 лв. (двадесет и шест хиляди лева) без ДДС за настоящата обособена позиция.
Чл. 3. (1) Срокът за изпълнение на ремонтните дейности, след предоставяне на МПС в сервизната база, съгласно Предложение за изпълнение на поръчката е за:
- лека повреда : 1 ( един) (календарен ден).

- средна повреда : 3 ( три) (календарни дни).

- тежка повреда 7 ( седем) (календарни дни).
(3) При приемане на съответното МПС за ремонт ИЗПЪЛНИТЕЛЯТ изготвя поръчка за ремонт, в която се посочва видът на нужните ремонти и срокът за тяхното извършване, както и броя и вида на частите и консумативите, които ще бъдат необходими. Поръчката за ремонт се подписва от ВЪЗЛОЖИТЕЛЯ, който получава екземпляр от нея.

ІІІ. ГАРАНЦИЯ ЗА ИЗПЪЛНЕНИЕ
Чл. 4. Гаранцията за изпълнение на договора е в размер на 5% (пет процента) от стойността на настоящия договор, а именно 1 300 ( хиляда и триста )лева.

Чл. 5. (1) При сключването на договора ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение. В случай на представяне на банкова гаранция, тя следва да е за срок, надвишаващ срока по чл. 2 с не по-малко от 30 дни, която се освобождава в срок до 14 (четиринадесет) дни след окончателното приемане на услугата.

(2) В случаите на забавено изпълнение, ИЗПЪЛНИТЕЛЯТ удължава валидността на гаранцията съобразно удълженото времетраене на изпълнението.
Чл. 6. ВЪЗЛОЖИТЕЛЯТ задържа гаранцията, ако в процеса на изпълнение на договора възникне спор между страните, отнесен за решаване от компетентния съд.

IV. ПРАВА И ЗАДЪЛЖЕНИЯ НА СТРАНИТЕ
Чл. 7. ВЪЗЛОЖИТЕЛЯТ има следните права и задължения:

(1) да заявява моторните превозни средства за сервизно обслужване или ремонт при условията на договора;

(2) да представя моторните превозни средства за сервизно обслужване и ремонт в сервиза на ИЗПЪЛНИТЕЛЯ;

(3) да спазва стриктно условията за експлоатация на производителя при ползването на всяко от моторните превозни средства;

(4) да уведомява незабавно ИЗПЪЛНИТЕЛЯ в случай на възникнала повреда по МПС и с оглед на предотвратяване на последващи, обусловени от повредата, други повреди на части на моторното превозно средство да спре същото от експлоатация по указание на сервизните специалисти на ИЗПЪЛНИТЕЛЯ;

(5) да заплаща определената цена по размер, начин и срок, уговорени между страните в чл. 10 от настоящия договор.

Чл. 8. ИЗПЪЛНИТЕЛЯТ има следните права и задължения:

(1) Да доставя и влага при ремонтните дейности на моторните превозни средства, резервни части и консумативи, които са фабрично нови и оригинални за съответната марка и модел на МПС и отговарят на изискванията за качество в Република България.

(2) Да представя документ, удостоверяващ качеството на доставените и вложени резервни части и консумативи.

(3) Да отстрани за своя сметка допуснатите грешки и направени пропуски, констатирани от ВЪЗЛОЖИТЕЛЯ във връзка с изпълнението на предмета на договора.

(4) Да осигури възможност за осъществяване на контрол, от страна на ВЪЗЛОЖИТЕЛЯ, по изпълнението на договора, качеството на работата и др. във всеки момент от изпълнението на договора, без това да пречи на изпълнението;

(5) Гаранционният срок на доставените резервни части и консумативи е посочения в Техническото предложение на изпълнителя, а именно 12 месеца и започва да тече от датата на фактурата за извършената доставка.

(6) В случай, че доставена от ИЗПЪЛНИТЕЛЯ резервна част или консуматив има дефект, който пречи на нормалната им експлоатация, ИЗПЪЛНИТЕЛЯТ дължи подмяна и монтаж на същите с нови, за своя сметка.

(7) Да представи валидна гаранция за изпълнение при сключване на договора в размер на 5% (пет процента) от стойността на настоящия договор.

(8) Да получи уговореното възнаграждение по реда и условията на чл.10 - 12 от настоящия договор.

(9) Да доставя резервни части и консумативи в зависимост от нуждите на ВЪЗЛОЖИТЕЛЯ, включително и извън посочените в Tехническата спецификация. 

(10) Да предоставя на представители на ВЪЗЛОЖИТЕЛЯ информация за хода на работата по изпълнение на доставките и  услугите.

(11) Да издава пълна писмена гаранция за качеството на извършените от него дейности по автомобилите, собственост на ВЪЗЛОЖИТЕЛЯ, за срок не по-малко от гаранционния срок на вложените резервни части и консумативи. Гаранционният срок започва да тече от датата на издадената фактурата за извършения ремонт. 

(12) В случай, че в срока на гаранцията възникне повреда, дължаща се на лошо качество на извършения ремонт и/или на вложена некачествена резервна част или консуматив, ИЗПЪЛНИТЕЛЯТ отстранява същата за своя сметка.  

(13) Да приема с предимство МПС, собственост на ВЪЗЛОЖИТЕЛЯ за сервизно и техническо обслужване.

(14) Да сключи договор за подизпълнение, когато е обявил в офертата си ползването на позизпълнител.
V. ПРИЕМАНЕ НА ИЗПЪЛНЕНИЕТО
Чл. 9. (1) Приемането на изпълнението на извършените дейности, предмет на настоящия договор, се извършва с приемо – предавателен протокол за извършен ремонт, неразделна част от настоящия договор, съдържащ:

· вида на извършените дейности;

· броя и вида на вложените резервни части и консумативи;
· гаранционния срок на извършените ремонтни дейности и вложените части;
· вид, марка и регистрационен номер на автомобила;
· вид на ремонта;
· престой на автомобила за отремонтиране в часове;
(2) Протоколът по предходната алинея се подписва от ВЪЗЛОЖИТЕЛЯ  /негов представител/ и ИЗПЪЛНИТЕЛЯ /негов представител/;

(3) ИЗПЪЛНИТЕЛЯ се задължава да попълва всички посочени реквизити на приемо – предавателния протокол  посочени в ал.1. При неизпълнение от страна на ИЗПЪЛНИТЕЛЯ, ВЪЗЛОЖИТЕЛЯ има право да поиска писмен подробен доклад за извършения ремонт, вложените резервни части, масла и консумативи.

VI. ЦЕНИ И ПЛАЩАНИЯ
Чл. 10. (1) Плащанията по настоящия договор ще се извършват по банков път по посочена банкова сметка на ИЗПЪЛНИТЕЛЯ.
(2) Цените, по които ще се заплащат доставките и услугите, предмет на настоящия договор са съгласно ценовата оферта на Изпълнителя, неразделна част от настоящия договор. ВЪЗЛОЖИТЕЛЯТ не дължи каквото и да е плащане извън посочената в ценовата оферта цена за съответната доставка или услуга.

(3) Стойността на договора е в размер до 26 000 (двадесет и шест хиляди) лева без ДДС, като ВЪЗЛОЖИТЕЛЯТ няма задължение за цялостно усвояване на посочения финансов ресурс.
(4) В случаи, че се наложи  възлагане на други сходни видове и количества доставки и услуги по сключения договор, условията на офертата на ИЗПЪЛНИТЕЛЯ и ценообразуването на извършваните дейности и доставки се запазват същите и за тях.

Чл. 11. (1) ВЪЗЛОЖИТЕЛЯТ заплаща доставените резервни части и консумативи по цени съгласно ценовата оферта, неразделна част от договора.

(2) Цената на труда за 1 (един) сервизен час е 12 (дванадесет) лева без лева без включен ДДС, съгласно ценовата оферта, която е неразделна част от настоящия договор.

Чл. 12. (1) ВЪЗЛОЖИТЕЛЯТ заплаща цената след извършване на услугата/доставката, по банков път, в лева в 30 (тридесет) дневен срок след представяне от ИЗПЪЛНИТЕЛЯ на ВЪЗЛОЖИТЕЛЯ на редовно оформени документи за плащане: подробна фактура - оригинал и двустранно подписан приемо–предавателен протокол, подписан от ВЪЗЛОЖИТЕЛЯ и ИЗПЪЛНИТЕЛЯ или техни представители.

(2) Фактурата и протоколът трябва да съдържат опис на извършените ремонтни дейности със съответния брой сервизни часове и видът и броя на вложените резервни части и консумативи. 

Чл. 13. (1) ВЪЗЛОЖИТЕЛЯТ освобождава гаранцията за изпълнение, след изтичане срока на договора или след неговото прекратяване.

(2) Плащанията се извършват по следната банкова сметка на ИЗПЪЛНИТЕЛЯ:

Банка: Юробанк България АД 

Банкова сметка: IBAN BG51BPBI79371015066001
Банков код: BIC BPBIBGSF
VІІ. ОТГОВОРНОСТ ПРИ НЕИЗПЪЛНЕНИЕ
Чл. 14. При забавено предаване на услугата/доставката по вина на ИЗПЪЛНИТЕЛЯ, той дължи на ВЪЗЛОЖИТЕЛЯ неустойка в размер на 0.5 % от договореното възнаграждение за съответната услуга/доставка с ДДС за всеки просрочен ден, но не повече от 20 % от стойността на същата.

Чл. 15. (1) При неизпълнение на клауза извън случаите на чл. 14, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 3% от стойността на настоящия договор.

(2) ИЗПЪЛНИТЕЛЯТ носи пълна имуществена отговорност за повреди, причинени в резултат на некачествен ремонт или вложена некачествена резервна част или консуматив, в рамките на гаранционния срок.
Чл. 16. (1) Страните се договарят, че уговорените в чл. 14 и чл. 15 неустойки ще се задържат от гаранцията за изпълнение. В случай, че сумата по гаранцията за изпълнение е недостатъчна за да покрие размера на дължимите неустойки, ИЗПЪЛНИТЕЛЯТ заплаща разликата в 5 (пет) дневен срок, считано от уведомяването му за дължимостта на същите. 

(2) Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.

VІІІ. ПРЕКРАТЯВАНЕ НА ДОГОВОРА
Чл. 17. Договорът се прекратява:

1. с изпълнението му;

2. по взаимно съгласие между страните, изразено в писмена форма;

3. с развалянето му по реда на чл. 87 от Закона за задълженията и договорите.

4. с изчерпване на финансовия ресурс по сключения договор.

Чл. 18. (1) ВЪЗЛОЖИТЕЛЯТ може да прекрати договора едностранно, с писмено уведомление до ИЗПЪЛНИТЕЛЯ, без предизвестие, ако в хода на изпълнението стане явно, че ИЗПЪЛНИТЕЛЯТ няма да извърши доставките и услугите, предмет на настоящия договор, с нужното качество и в дадения срок. В този случай на заплащане подлежат само тези работи, които са извършени качествено и могат да бъдат полезни на ВЪЗЛОЖИТЕЛЯ.

(2) При прекратяване на договора от страна на Възложителя в случаите по ал. 1 Изпълнителят дължи неустойка в размера по чл. 15 от настоящия договор.

Чл. 19. ВЪЗЛОЖИТЕЛЯТ може да прекрати договора с писмено уведомяване до ИЗПЪЛНИТЕЛЯ, ако в резултат на обстоятелства, възникнали след сключването му, не е в състояние да изпълни своите задължения. В тези случаи той заплаща по реда на чл. 10 - 12 на ИЗПЪЛНИТЕЛЯ фактически извършената работа, без да дължи неустойки и обезщетения за вреди.

Чл. 20. (1) ВЪЗЛОЖИТЕЛЯТ може да прекрати договора с едностранно писмено уведомяване до ИЗПЪЛНИТЕЛЯ, без предизвестие, в следните случаи:

· при забавено изпълнение на задълженията по настоящия договор с повече от 10 дни.

· при неизпълнение на задължение по чл. 8.

(2) При прекратяване на договора от страна на Възложителя в случаите по ал. (1) Изпълнителят дължи неустойка в размера по чл. 15 от настоящия договор.
ІХ. ДОПЪЛНИТЕЛНИ РАЗПОРЕДБИ

Чл. 21. Настоящият договор влиза в сила от датата на подписването му от страните.

Чл. 22. Неразделна част от настоящия договор са:

Техническата спецификация;

Техническо предложение за изпълнение на поръчката на ИЗПЪЛНИТЕЛЯ;

Ценова оферта на ИЗПЪЛНИТЕЛЯ; 

Образец на Приемо-предавателен протокол

Чл. 23. Всички спорни въпроси във връзка със сключването, изпълнението и прекратяването на този договор са подсъдни на съответния по степен съд.

Чл. 24. За всички неуредени в настоящия договор въпроси се прилагат разпоредбите на Закона за задълженията и договорите, Търговския закон и Закона за обществените поръчки.

Чл. 25. Промени и допълнения на настоящия договор се извършват само при спазване разпоредбите на Закона за обществените поръчки.
Чл. 26. Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло.

Договорът се състави и подписа в 3 еднообразни екземпляра, от които - един за ИЗПЪЛНИТЕЛЯ и два за ВЪЗЛОЖИТЕЛЯ.
ЗА ВЪЗЛОЖИТЕЛЯ:





ЗА ИЗПЪЛНИТЕЛЯ:

Директор:…. заличено съгл. чл.2 от ЗЗЛД                                 Управител: . заличено съгл. чл.2 от ЗЗЛД

(






Гл. счетоводител: заличено съгл. чл.2 от ЗЗЛД
                             
Юрист: заличено съгл. чл.2 от ЗЗЛД                           
ПРИЕМО - ПРЕДАВАТЕЛЕН ПРОТОКОЛ                                                                                                     ЗА ИЗВЪРШЕН РЕМОНТ, ВЛОЖЕНИ РЕЗЕРВНИ ЧАСТИ, МАСЛА И КОНСУМАТИВИ

НА ОСНОВАНИЕ ДОГОВОР ……………../……….……год. с предмет:                               “Техническо обслужване, основен и текущ ремонт, профилактика, доставка на резервни части, консумативи и принадлежности за МПС, стопанисвани от ТП „ДГС  Звездец”.

